open-index/open-wikipedia-markdown huggingface dataset:
דיוקן משפחה בנוף

**דיוקן משפחה בנוף** הוא ציור משנת 1641, שיתוף פעולה בין הצייר ההולנדי יאקוב חריץ קאופ ובנו אלברט קאופ. היצירה משלבת בין דיוקן משפחתי לבין ציור נוף פסטורלי, ומשקפת את חיי האצולה העירונית בדורדרכט בתקופת תור הזהב של הציור ההולנדי. הציור נמצא כיום באוסף מוזיאון ישראל, והוא מתאפיין בשילוב בין הקפדה פורמלית בעיצוב הדמויות לבין נוף שטוף אור בגוונים זהובים.

## רקע והקשר היסטורי
היצירה צוירה בתקופה שבה הציד – זכות בלעדית לבני המעמדות הגבוהים – הפך לפעילות אופנתית בקרב האליטה ההולנדית. הדיוקן הוזמן כדי להנציח את בני המשפחה ואת עושרה, והוא מציג אותה ברגע החזרה מהציד. שיתוף הפעולה בין האב, שהתמחה בדיוקנאות, לבין הבן, שהתמקד בציור נוף, יצר שילוב אמנותי ייחודי המאפיין את התקופה.

## תיאור היצירה
הדמויות שבחזית, פרי מכחולו של יאקוב חריץ קאופ, מתוארות בעמידה נוקשה יחסית, ופניהן חושפות דמיון משפחתי מובהק. גיליהם חקוקים על הקרקע מתחת לכל דמות. בקצה הימני נראית המשרתת, אוחזת במפוח ובסל ובו תרנגולת שהכינה למפגש המשפחתי. משמאל, הבן – בליווי משרת – מושיט לאחותו הצעירה את שלל הציד שלו, ציפור בר מתה, מחווה המוסיפה תנועה וחיות לסצנה. לצידה, הילדה השנייה מימין מחזיקה אשכול ענבים.

## סמלים ומוטיבים
האשכול שבידי הילדה מסמל את שפע הטבע, לצד שלל הציד והפרה הנחלבת ברקע. הנוף רחב הידיים, שצויר בידי אלברט קאופ כשהיה בן 21 בלבד, מציג מרחבים שטופי אור זהוב בסגנון המזכיר את ואן יאן גוין. ברקע נראים פרות רועות ונחלבות ואנשים עובדים בשדות – כל אלה מרמזים על אדמות ונכסים בבעלות המשפחה. השילוב בין הדמויות, שלל הציד, תוצרת האדמה והמרחבים הפוריים יוצר תמונה של שגשוג וחסד אלוהי, ומחזק את התדמית של המשפחה כאמידה ומבורכת.

## השפעות וסגנון
הנוף שצייר אֶלברט קאופ מתאפיין בגוונים זהובים רכים ובמרחב פתוח, בסגנון המזכיר את יצירותיו של יאן ואן גויין. שילוב זה בין דיוקן משפחתי קפדני לבין נוף פסטורלי מואר משקף את החיבור בין מסורת הדיוקן ההולנדית לבין נטיות ציור הנוף של אמצע המאה ה־17.

## הערות שוליים

קטגוריה:דיוקנאות
קטגוריה:ציורי שמן
קטגוריה:ציורים מהמאה ה-17
קטגוריה:כלבים באמנות
קטגוריה:בעלי חיים באמנות
קטגוריה:עצים בציורים
קטגוריה:גברים בציור
קטגוריה:נשים בציור
קטגוריה:ילדים בציור
קטגוריה:מוזיאון ישראל: ציורים
קטגוריה:ציורי נוף
אמונה ובטחון

**אמונה ובטחון** הוא אלבומו השלישי של הזמר מוטי שטיינמץ.

את האלבום הפיק רובי בנט, והוא יצא בשנת ה'תשפ"ה (2025). הלחנים באלבום הם של פינקי ובר, מוטי אילוביץ, בנצי שטיין, איצי ברי, יעקב יהודה דסקל, הרב שלמה קאליש, דוד טויב, מוישי קאליש, יצחק פוקס והרב יצחק אונגר. ועל העיבודים משה לאופר, אלי קליין ואיצי ברי, רובי בנט, דוד טויב ומנדי הרשקוביץ. בחלק מהשירים השתתפו המלחינים בדואט עם מוטי.

האלבום כולל - 14 רצועות.

## רשימת רצועות

## השתתפו בהקלטות
* פינקי ובר
* רובי בנט
* יצחק פוקס
* דייוויד טויב
* פנחס ביכלר
* מקהלת מלכות
* יעקב רוטבלט
* סיני ברמץ
* מקהלת ילדים: קעמפ בעלזא קנדה, בניצוח אנשיל עקשטיין

## קישורים חיצוניים

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
It's Time

"**It's Time**" הוא הסינגל הראשון של להקת הפופ רוק האמריקאית Imagine Dragons. השיר יצא לאור ב-6 בפברואר 2012 כסינגל מוביל של המיני-אלבום Continued Silence, ונכלל מאוחר יותר גם באלבום הבכורה של הלהקה, Night Visions. השיר נכתב ללא דניאל פלצמן, שעוד לא הצטרף ללהקה, והופק בידי ברנדון דארנר.
## רקע
ריינולדס סיפר שהחל לכתוב את השיר בתקופה שבה נשר מהקולג', לדבריו: "פשוט ישבתי מול המחשב שלי, והמצאתי את הקצב הזה. והמילים פשוט כתבו את עצמן".
## וידאו קליפ
הקליפ הרשמי של השיר הועלה ליוטיוב ב-18 באפריל 2012. הוא מתחיל כשחברי הלהקה הולכים במדבר צחיח תחת שמיים מעוננים, אחד מהם פותח תיבה ומוציא מתוכה כדור זוהר. חברי הלהקה חופרים בור בידיהם ומשליכים לתוכו את הכדור. הם בורחים כשפיצוץ מעיף את הסולן ריינולדס והוא נראה מרחף. לבסוף העננים מתפזרים וקרני השמש חודרות דרכם.
## הופעות חיות
ב-16 ביולי 2012 הלהקה ביצעה את השיר בתוכנית "The Tonight Show with Jay Leno".
## שימוש בולט במדיה
*הופיע בפרק הסיום של הסדרה "Gossip Girl".
*הופיע בטריילר לסרט כמה טוב להיות פרח קיר.
## מיקומי שיא

## קישורים חיצוניים

## הערות שוליים

קטגוריה:שירי 2012
קטגוריה:שירי Imagine Dragons
קטגוריה:שירים באנגלית
קטגוריה:שירי רוק אלטרנטיבי
קטגוריה:סינגלים בהוצאת אינטרסקופ רקורדס
קטגוריה:שירי פולק-פופ
יוסי רוזנוקס

**יוסי רוזנוקס** (נולד ב-1958) הוא מהנדס חשמל ישראלי, נשיא אפקה – המכללה האקדמית להנדסה בתל אביב החל מ-1 באוגוסט 2025, ופרופסור אמריטוס בבית הספר להנדסת חשמל של אוניברסיטת תל אביב. קודם לכן כיהן כדקאן הפקולטה להנדסה באוניברסיטת תל אביב בשנים 2014–2022.

## ביוגרפיה
רוזנוקס קיבל תואר דוקטור בהנדסת חשמל מאוניברסיטת תל אביב בשנת 1992. לאחר מכן שהה שלוש שנים כפוסט-דוקטורנט ב-NREL, המעבדה הלאומית לאנרגיה מתחדשת בארצות הברית. בשנת 1996 הצטרף לסגל הפקולטה להנדסה באוניברסיטת תל אביב, ובשנת 2005 מונה לפרופסור להנדסת חשמל.

## קריירה אקדמית ומנהלית
במהלך עבודתו באוניברסיטת תל אביב כיהן, בין היתר, כנשיא האגודה הישראלית לוואקום בשנים 2003–2006, כראש מרכז וולפסון לחומרים ומרכז גורדון לאנרגיה בשנים 2005–2008, כראש המחלקה לאלקטרוניקה פיזיקלית בשנים 2011–2014 וכראש המרכז למחקר באנרגיה מתחדשת בשנים 2011–2017. בנוסף, שימש כמנהל פלטפורמת החדשנות FIP-SENS@TAU, שיתוף פעולה בין אוניברסיטת תל אביב למכון המחקר הגרמני Fraunhofer בתחום החיישנים.

בשנים 2014–2022 כיהן כדקאן הפקולטה להנדסה באוניברסיטת תל אביב. משנת 2022 הוא חבר המועצה להשכלה גבוהה. ביולי 2025 פורסם מינויו לנשיא אפקה, והוא נכנס לתפקידו ב-1 באוגוסט 2025.

## מחקר
מחקרו של רוזנוקס עוסק בננואלקטרוניקה ובמדידות חשמליות של מוליכים למחצה והתקנים בסקלה ננומטרית. תחומי עיסוקו כוללים, בין היתר, מיקרוסקופיית כוח אלקטרוסטטי, טרנזיסטורים וחיישנים המבוססים על ננו-חוטים, התקנים המבוססים על מוליכים למחצה דו-ממדיים ואורגניים, ודינמיקה של נושאי מטען במוליכים למחצה ובתאי שמש.

## חיים אישיים
רוזנוקס נשוי ואב לשלוש בנות, ומתגורר בהוד השרון.

## פרסומים נבחרים

* Rosenwaks, Y., Hanna, M. C., Levi, D. H., Szmyd, D. M., Ahrenkiel, R. K., & Nozik, A. J. (1993). "Hot-carrier cooling in GaAs: Quantum wells versus bulk." *Physical Review B*, 48(19), 14675-14678.
* Rosenwaks, Y., & Shikler, R. (2004). "Kelvin probe force microscopy of semiconductor surface defects." *Physical Review B*, 70(8), 085320.
* Tal, O., Rosenwaks, Y., Preezant, Y., Tessler, N., Chan, C. K., & Kahn, A. (2005). "Direct determination of the hole density of states in undoped and doped amorphous organic films with high lateral resolution." *Physical Review Letters*, 95(25), 256405.
* Koren, E., Berkovitch, N., & Rosenwaks, Y. (2010). "Measurement of active dopant distribution and diffusion in individual silicon nanowires." *Nano Letters*, 10(4), 1163-1167.
* Edri, E., Kirmayer, S., Henning, A., Mukhopadhyay, S., Gartsman, K., Rosenwaks, Y., Hodes, G., & Cahen, D. (2014). "Why lead methylammonium tri-iodide perovskite-based solar cells require a mesoporous electron transporting scaffold (but not necessarily a hole conductor)." *Nano Letters*, 14(2), 1000-1004.


## קישורים חיצוניים
* פרופ' יוסי רוזנוקס, באתר אוניברסיטת תל אביב
* פרופ' יוסי רוזנוקס, באתר אפקה – המכללה האקדמית להנדסה בתל אביב
* Google Scholar
* 
* 

## הערות שוליים

קטגוריה:בוגרי אוניברסיטת תל אביב: הנדסת חשמל
קטגוריה:חברי המועצה להשכלה גבוהה
קטגוריה:מהנדסי חשמל ישראלים
קטגוריה:נשיאי מכללות בישראל
קטגוריה:סגל אוניברסיטת תל אביב: הנדסת חשמל
קטגוריה:ישראלים שנולדו ב-1958
עונת 2013/2014 בליגת העל הארגנטינאית

**עונת 2013/2014 בליגת העל הארגנטינאית** הייתה העונה ה-123 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה אך שמות התחרויות שונו ל-Torneo Inicial  ו-Torneo Final בהתאמה.

משחקי העונה החלו ב-2 באוגוסט 2013 והסתיימו ב-24 במאי 2014.  

בהתאם לתוצאות של העונה הקודמת אוניון, אינדפנדיינטה וסן מרטין דה סן חואן ירדו ליגה. במקומם עלו רוסאריו סנטראל, חימנסיה לה פלאטה ואולימפו.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

לקביעת היורדות לליגה משנה הוכנה טבלה של הישגי הקבוצות בעונות 2010/2011, 2011/2012 ו-2012/2013. 3 קבוצות אחרונות בטבלה זו ירדו ליגה. 

סן לורנסו זכתה בתחרות Inicial (תואר ה-15 של הקבוצה), בהמשך ריבר פלייט זכתה בתחרות Final (התואר ה-36 של הקבוצה). בין הקבוצות נערך משחק לקביעת "אלוף האלופים". במשחק זה ניצחה "ריבר פלייט".

העפלה לגביע ליברטדורס 2014 הוענקה על בסיס סיכום תוצאות ב-2 תחרויות של העונה, סך הכול העפילו 3 קבוצות.

במהלך העונה הסתיים דיון בהקשר לתלונה של קבוצת "אטלנטה" נגד קולון על אי-תשלום עבור העברת שחקן במהלך שנת 2007. פיפ"א החליטה שעל "קולון" לשלם קנס בגובה של 600 אלף דולר. בנוסף לכך, התאחדות הכדורגל הארגנטינאית החליטה להוריד מ"קולון" 6 נקודות.

בהתאם לטבלת הישגים בעונות קודמות אול בויס וארחנטינוס ג'וניורס ירדו ליגה. אתלטיקו דה רפאלה וקולון היו במקומות 17 ו-18 בטבלה עם אותו מספר נקודות בממוצע. לאחר משחק בין 2 הקבוצות, "קולון" ירדה ליגה.  

צ'סאר פריירה מבלגראנו כבשו 10 שערים וזכו בתואר מלך השערים של "איניסיאל". מאורו סראטה מולס סארספילד כבש 13 שערים וזכו בתואר מלך השערים של "פינאל".

פרס כדורגלן השנה בארגנטינה הוענק לאנחל די מריה ממנצ'סטר יונייטד () וללוקאס פראטו מולס סארספילד כשחקן ליגת העל.

### תחרות איניסיאל

התחרות החלה ב-2 באוגוסט והסתיימה ב-15 בדצמבר.  

## אליפות פינאל

התחרות החלה ב-7 בפברואר והסתיימה ב-19 ביוני.  

## קישורים חיצוניים

* נתונים מפורטים מאתר rsssf
* נתוני inicial מאתר worldfootball
* נתוני final מאתר worldfootball
* נתונים מאתר bdfutbol

## הערות שוליים

קטגוריה:תחרויות כדורגל ב-2013
קטגוריה:תחרויות כדורגל ב-2014
קטגוריה:עונות בליגת העל הארגנטינאית
קטגוריה:2013 באמריקה הדרומית
קטגוריה:2014 באמריקה הדרומית
אלפרד השלישי, נסיך וינדיש-גרץ

**אלפרד השלישי, נסיך וינדיש-גרץ** (בגרמנית: **Alfred August Karl Maria Wolfgang Erwin Fürst zu Windisch-Grätz**; 31 באוקטובר 1851 – 23 בנובמבר 1927) היה אציל בוהמי ואוסטרי, מדינאי אוסטרו-הונגרי שכיהן כראש הממשלה ה-11 של אוסטריה.

## ביוגרפיה
אלפרד נולד ב-31 באוקטובר 1851 בפראג, למשפחת האצולה הוותיקה וינדיש-גרץ, אחת ממשפחות האצולה האוסטריות הבולטות ביותר, והיה בנם היחיד של אלפרד השני, נסיך וינדיש-גרץ (1819–1876), פלדמרשל-לויטננט בצבא האוסטרי הקיסרי, ואשתו, הנסיכה הדוויג מלובקוביץ' (1829–1852), בתם הבכורה של הנסיך אוגוסט לונגין יוזף מלובקוביץ' (1797–1848), מושל לומברדיה, ואשתו, ברטה, נסיכת שוורצנברג (1807–1883).
ימין|ממוזער|ארמון טאכוב בטאכוב, מקום מגוריהם של משפחת וינדיש-גרץ בשנים 1802–1939
משפחתו החזיקה באחוזות גדולות במערב בוהמיה, אזור מיושב בגרמנים, סמוך לגבול עם גרמניה. אלפרד ומשפחתו התגוררו בארמון טאכוב, מחוז פלזן, שנשאר בבעלות המשפחה עד פרוץ מלחמת העולם השנייה בשנת 1939. סבו, אלפרד הראשון, נסיך וינדיש-גרץ, החל להפוך את טירת טאכוב הישנה לארמון עירוני, אך תוכניותיו לא מומשו במלואן. אלפרד השלישי כיהן כראש הממשלה ה-11 של אוסטריה בין השנים 1893 ו-1895, והחליף את אדוארד טאפה, הוויקונט ה-11 מטאפה, שכיהן בתפקיד זה במשך 14 שנים רצופות. לאחר מכן, כיהן כנשיא המועצה הקיסרית בין השנים 1895 ל-1918. בנוסף, החזיק בתואר התורשתי רב-ממונה על הסוסים בדוכסות שטיריה ואחד מחברי האצולה הגבוהה בממלכת וירטמברג.

אלפרד נפטר ב-23 בנובמבר 1927 באחוזתו בטאכוב.

## חיים אישיים
ממוזער|258x258 פיקסלים|אשתו, הנסיכה מארי גבריאלה אלאונורה פון אורספרג
אלפרד התחתן עם הנסיכה מארי גבריאלה אלאונורה פון אורספרג (1855–1933), בתם הבכורה של הנסיך וינצנץ קרל יוזף גבריאל היינריך פון אורספרג (1813–1867) ואשתו, הרוזנת וילהמינה יווזפינה פון קולורדו-מנספלד (1826–1898). יחד נולדו להם שבעה ילדים, שני בנים וחמש בנות:

* אלפרד לודוויג, נסיך וינדיש-גרץ (1879–1880); מת כתינוק
* וינצנץ אלפרד וילהלם מריה גבריאל, נסיך וינדיש-גרץ (1882–1913); מעולם לא התחתן
* מריה הדוויג אנה ברטה וילהלמינה כריסטיאן אליזבת רוזיטה, נסיכת וינדיש-גרץ (1878-1918); שנישאה לשגריר אוסטריה בסנקט פטרבורג, הרוזן פריג'ש ספארי דה ספאר, מוראסומבט אט סצ'י־סיגט עם פרוץ מלחמת העולם הראשונה. הם סבא וסבתא מצד האם של הנסיכה מייקל מקנט (לשעבר הברונית מארי קריסטין פון ריבניץ).
* כריסטיאנה מריה וילהלמינה אלאונורה גבריאלה יוליאנה אלוזיה, נסיכת וינדיש-גרץ (1881-1895); מתה בנערותה
* אגנס מתילדה מריה ברטה אלאונורה ולנטין יוליאנה, נסיכת וינדיש-גרץ (1884-1969); נישאה לרוזן אדולף מריה פון תון אונד הוהנשטיין (1880-1957)
* וילהלמינה, נסיכת וינדיש-גרץ (1885-1886); מתה כתינוקת
* מריה-אגלה כריסטיאן הדוויג גבריאלה וילהלמינה היגינה ארנסטינה, נסיכת וינדיש-גרץ (1887-1961); נישאה לרוזן קרל אפוני דה נגי-אפוני (1878-1959)

## תוארי כבוד

* אביר במסדר גיזת הזהב, 1884
* הצלב הגדול של מסדר אישטוואן הקדוש, 1895

## אילן יוחסין

## קישורים חיצוניים

## הערות שוליים

קטגוריה:גרמנים מבוהמיה
קטגוריה:בוגרי אוניברסיטת קארל בפראג
קטגוריה:אוסטרים שנולדו ב-1851
קטגוריה:צ'כים שנפטרו ב-1927
מחוז זקזישה שווייץ-אוסטארצגבירגה

מחוז **זקזישה שווייץ-אוסטארצגבירגה** (בגרמנית: **Sächsische Schweiz-Osterzgebirge**; בעברית: שווייץ הסקסונית-מזרח הרי העפרה) הוא מחוז במדינת סקסוניה שבגרמניה.

## ערים ועיירות
במחוז 19 ערים ו-17 עיריות מקומיות. להלן רשימת הערים:

## קישורים חיצוניים

זקזישה שווייץ-אוסטארצגבירגה
בית הקברות היהודי בשומן

**בית הקברות היהודי בשומן** (בבולגרית: **Еврейскo гробища на Шумен**) הוא בית קברות יהודי, השוכן בעיר שומן בצפון-מזרח בולגריה. בית העלמין הוקם ב-1872 ופעל עד 1964.

## רקע היסטורי ותיאור האתר

קהילה יהודית מתקיימת בשומן מהמאה ה-18. בראשית המאה ה-20 הגיעה הקהילה לשיא גודלה ומנתה 1,200 נפשות. בפרוץ מלחמת העולם השנייה מנתה קהילת העיר 616 נפשות, ובסיומה מנתה הקהילה היהודית 1,000 נפשות. מרבית יהודי העיר עלו לישראל בין 1948 ל-1949. ב-28 במאי 1949 בשלהי גל העלייה, ערך הקונסיסטוריון של יהודי בולגריה מפקד ובשומן נמנו 84 יהודים. ב-2022 התגוררו בשומן 40 יהודים.

בשומן היו שני בתי קברות יהודיים: בית העלמין הישן שהוקם בראשית המאה ה-18 בשטח הרובע היהודי, ובית הקברות "החדש", אשר הוקם ב-1872 בסמיכות לבתי הקברות של בני דתות אחרות. בית הקברות "החדש" הוקם בשל התפרצות כולרה בקרב הקהילה, ומוקם בפאתי העיר ובריחוק מבתי התושבים. בית העלמין פעל עד 1964, מצויות בו כ-650 מצבות שהכיתוב עליהן הוא בעברית, לאדינו ובולגרית. כמה מצבות הועברו אליו מבית העלמין הקודם, אשר נהרס בראשית המאה ה-20 בשל עבודות פיתוח עירוניות. בית הקברות שוכן בצפון רחוב סימאון וליקי שבעיר, ובצמוד אליו משתרע פארק ספורט עירוני "פליסקה". רוב המצבות שהועברו הן מן המאה ה-19, ומעטות שייכות לתקופה מוקדמת יותר. המקום מתוחזק ומוקף בחומת אבן. עם זאת, הוא חולל מספר פעמים. ב-2010 רוססו צלבי קרס על מצבות וכ-30 מהן נותצו. בהמשך רוססו מעת לעת צלבי קרס על חומות ושערי הכניסה לאתר.

## לקריאה נוספת
* בית העלמין בשומן, בתוך: Jewish Historic Monuments and Sites in Bulgaria 2011 Part Two, עמודים 53–55 

## קישורים חיצוניים

## הערות שוליים

שומן
אליס סבולסקו

**אליס סבולסקו** (ברומנית: **Alice Săvulescu**; 29 באוקטובר 1905 – 1 בפברואר 1970) הייתה מדענית רומניה ממוצא יהודי, חברה ב, רעייתו השנייה של טראיאן סבולסקו.

אליסה נולדה בשם המשפחה **ארונסקו** במשפחה יהודית, באולטניצה, רומניה. היא סיימה את הפקולטה למדעיים של אוניברסיטת בוקרשט והמשיכה ללימודי דוקטורט באוניברסיטת קולומביה בניו יורק, דוקטוקרט בביולוגיה שהשלימה בהצלחה ב-1934. בלימודיה התמחתה במיקרוביולוגיה ובפיטופתולוגיה. לאחר סיום לימודיה שבה ארונסקו לרומניה והתחילה לעבוד במכון למחקר חקלאי, במדור הפיתופטולוגי, תחת ניהולו של טראיאן סבולסקו. יחסי השניים גלשו מעבר ליחסי עבודה, סבולסקו התגרש ונשא לאישה את ארונסקו. בתחילת שנות ה-40 של המאה העשרים, בעת המדינה הלאומית-לגיונרית, פוטרו בני הזוג סבולסקו מעבודתם בגלל המוצא היהודי של אליס, אך לאחר כישלון מרד הלגיונרים ופרעות בוקרשט שבו לעבודתם.

ב-1949, לאחר עזיבת המכון על ידי בעלה, שמונה לשר החקלאות, הנהיגה במקומו את המחלקה העוסקת בטפילי צמחים ומ-1957 היא סגנית מנהלת המרכז למחקרים ביולוגים, מרכז שישתנה שמו ב-1960 למכון המחקר על שם טראיאן סבולסקו. מ-1959 היא גם סגנית מנהלת של המעבדה למורפולוגיה של בעלי חיים.

ב-1952 קיבלה סבולסקו מינוי של חברה מתכתבת באקדמיה הרומנית וב-21 במרץ 1963 קיבלה תואר מלא של חברה באקדמיה הרומנית. ב-1 בפברואר 1970, לאחר שיצאה מראיון עם ניקולאה צ'אושסקו, ראיון במהלכו נאמר לה שהמכון בראשו עמדה יוכפף למשרד החקלאות, קיבלה התקף ומתה.

## קישורים חיצוניים

* Tragedia cercetătoarei care a murit după o discuţie cu Nicolae Ceauşescu. Ce i-a comunicat dictatorul lui Alice Săvulescu 

## הערות שוליים

קטגוריה:בוטנאים
קטגוריה:בוגרי אוניברסיטת בוקרשט
קטגוריה:סגל אוניברסיטת בוקרשט
קטגוריה:בעלות תואר דוקטור מאוניברסיטת קולומביה
קטגוריה:יהודים רומנים
קטגוריה:ביולוגיות יהודיות
קטגוריה:יהודים חברי האקדמיה הרומנית
קטגוריה:ילידי 1905
קטגוריה:נפטרים ב-1970
רדיו אל-אקצא

**רדיו קול אל-אקצא** (בערבית: **إذاعة الأقصى**) היא תחנת רדיו המנוהלת על ידי חמאס שבסיסה בעיר עזה. יחד עם תחנת האחות ערוץ אל-אקצא, היא נתפסת כאחד מכלי התקשורת המשפיעים ביותר המפיצים את הנרטיב של חמאס לתושבי עזה מאז האינתיפאדה השנייה.

התחנה משדרת חדשות ותוכניות דתיות, וממוקמת במשרדים המשקיפים על הים התיכון בעיר עזה.

## היסטוריה
התחנה הוקמה ביוני 2003.

תחנת הרדיו, יחד עם ערוץ הטלוויזיה המקביל ערוץ אל-אקצא, "עיבדה והפיצה את הנרטיב של חמאס" מאז האינתיפאדה השנייה. על פי "הוושינגטון פוסט", אל-אקצא היא תחנת הרדיו המשפיעה ורחבת ההיקף ביותר בעזה, ומשמשת בפועל ככלי התקשורת הרשמי של רצועת עזה. אברהים דאהר, מנהל התחנה, טען כי סיקור התחנה הוא הסיבה העיקרית לפופולריות של חמאס בעזה, בין היתר על ידי אי-דיווח על חדשות שליליות על חמאס.

ב-2014, צה"ל פשט על תחנות השידור של התחנה בשכם ובחברון וסגר אותם.

על פי השב"כ, חמאס ניסה להסית פעילים בגדה המערבית לבצע פיגועים באמצעות תחנת הרדיו.

בשנת 2019 גילה השב"כ כי אנטנה שהוצבה בעמדה משותפת לחזבאללה ולצבא לבנון במרווחין, לבנון, על גבול ישראל-לבנון, שידרה אותות של אל-אקצא מלבנון לישראל. השידורים כללו מסרים לאסירי חמאס וניתן היה לקלוט אותם בבתי כלא ישראליים במחוז המרכז ובמחוז הצפון. ישראל הגישה תלונה רשמית איגוד הטלקומוניקציה הבין-לאומי.

במהלך מלחמת חרבות ברזל נהרגו מספר עיתונאים מהתחנה בעזה.

## ראו גם
* ערוץ אל-אקצא
* פלסטין (עיתון בעזה)

## קישורים חיצוניים
* 
* אתר רשמי (בערבית)
* תחנת רדיו קול אל-אקצא, בטלגרם
## הערות שוליים

קטגוריה:חמאס
קטגוריה:תחנות רדיו בערבית
עונת 2026/2027 בליגת האלופות

**עונת 2026/2027 בליגת האלופות של אופ"א** צפויה להיות העונה ה-72 בה יתקיים טורניר הכדורגל שמאורגן על ידי אופ"א, והעונה ה-35 במתכונת החדשה מאז שונה שם הטורניר מגביע אלופות אירופה למועדונים לליגת האלופות.

הזוכה בתואר תשחק נגד זוכת הליגה האירופית בסופר קאפ האירופי, תקבל כרטיס לליגת האלופות בעונת 2027/2028 ותעפיל לגביע הבין-לאומי 2027 ולגביע העולם למועדונים 2029.

הגמר ייערך באצטדיון מטרופוליטנו, מדריד, ספרד ב-5 ביוני 2027. 

## העפלה
81–83 קבוצות מ-53 מתוך 55 התאחדויות הכדורגל החברות באופ"א צפויות להשתתף בעונת 2026/2027 בליגת האלופות (היוצאות מהכלל הן ליכטנשטיין לה אין ליגה מקומית, ורוסיה שהושעתה מתחרויות אופ"א בעקבות המלחמה באוקראינה). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות.
* ליגות המדורגות במקומות 1–5 שולחות 4 נציגות.
* הליגה המדורגות במקום ה-6 שולחת 3 נציגות.
* ליגות המדורגות במקומות 7–15 שולחות 2 נציגות.
* ליגות המדורגות במקומות 16–55 (למעט ליכטנשטיין ורוסיה) שולחות נציגה אחת.
* מחזיקות הגביע בליגת האלופות ובליגה האירופית זכאיות לכרטיס נוסף אם לא זכו בו במסגרת הליגה המקומית שלהן.
* שתי הליגות שיזכו במרב נקודות הדירוג בעונת 2025/2026 שולחות נציגה נוספת לשלב הליגה.

### דירוג הליגות
הדירוג לעונת 2026/2027 הוא דירוג הליגות לשנת 2025, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2020/2021 עד 2024/2025.

### חלוקת הקבוצות לפי שלב

עקב השעייתה של רוסיה מכל התחרויות האירופיות לעונת 2026/2027 בוצעו השינויים הבאים:
* אלופת הליגה המדורגת 23 (אוקראינה) תחל את דרכה בשלב המוקדמות השני במקום בשלב המוקדמות הראשון.

שינויים נוספים בסדר ההעפלה:
* במקרה שהזוכה בליגת האלופות בעונת 2025/2026 תעפיל לשלב הליגה דרך הליגה המקומית שלה הקבוצה עם הדירוג הגבוה ביותר (מסלול האלופות בלבד) תעפיל ישירות לשלב הליגה.
* במקרה שהזוכה בליגה האירופית בעונת 2025/2026 תעפיל לשלב הליגה דרך הליגה המקומית שלה (הקבוצה עם הדירוג הגבוה ביותר (מסלול האלופות או מסלול הליגה) תעפיל ישירות לשלב הליגה.

### הקבוצות
מיקום הקבוצה בליגה המקומית של העונה הקודמת מוצג בסוגריים
* TH: מחזיקת הגביע בליגת האלופות.
* EL: מחזיקת הגביע בליגת האירופית.
* 1, 2, 3, 4 וכו': המיקום בו סיימה הקבוצה בליגה המקומית שלה.
* אקסטרה: מקום נוסף עבור 2 הליגות שהשיגו את הניקוד הגבוה ביותר בעונת 2025/2026.
* שלבי המוקדמות השני והשלישי, ומחזור הפלייאוף מחולקים לשני מסלולים, מסלול האלופות ומסלול הליגה.

## ראו גם
* עונת 2026/2027 בליגה האירופית
* עונת 2026/2027 בקונפרנס ליג

## הערות שוליים

2026/2027
קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:2026 באירופה
אלפרד השני, נסיך וינדיש-גרץ

**אלפרד יוזף ניקולאוס גונטרם, נסיך וינדיש-גרץ השני** (בגרמנית: **Alfred II. Josef Nikolaus Guntram Fürst zu Windisch-Grätz**; 28 במרץ 1819 – 28 באפריל 1876) היה פלדמרשל-לויטננט בצבא הקיסרי האוסטרי אשר החזיק בנחלות רבות.

## ביוגרפיה
אלפרד השני נולד ב-28 במרץ 1819 בווינה, לבית וינדיש-גרץ, אחת ממשפחות האצולה האוסטריות הבולטות ביותר. הוא היה בנם הבכור של אלפרד הראשון, נסיך וינדיש-גרץ, גנרל-פלדמרשל בצבא האוסטרי הקיסרי, ואשתו, הנסיכה מריה אלאונורה משוורצנברג (1796–1848).

כמו שלושת אחיו, אלפרד השני הצטרף לצבא האוסטרי. במהלך מרד פראג בשנת 1848, שדוכא על ידי אביו, אמו נהרגה והוא עצמו נפצע.

כשלישו של אביו, הוא ליווה אותו בכל מסעותיו הצבאיים. כאשר אביו נפטר בשנת 1862, הוא קיבל את התואר נסיך וינדיש-גרץ השני.

במלחמת אוסטריה–פרוסיה בשנת 1866, הוא פיקד על שני רגימנטים בקרב המכריע בקניגרץ, שהסתיים בתבוסת אוסטריה. הוא נפצע קשה מירי בבטן בקרב שטרזיץ ונלקח בשבי. לאחר שחרורו, פרש אלפרד משירות פעיל וקיבל מספר עיטורים צבאיים ואת תואר אביר גיזת הזהב. בשנת 1869 מונה למפקד צבאי בעיר פרשבורג.

אלפרד השני, לא החלים לחלוטין מפצעיו, וב-28 באפריל 1876 מת בגיל 57 בטירת טאכוב, מושב המשפחה של בית וינדיש-גרץ.

## חיים אישיים
ממוזער|240x240 פיקסלים|אשתו, הנסיכה הדוויג מלובקוביץ'
ב-19 באוקטובר 1850 התחתן אלפרד עם בת דודתו, הנסיכה הדוויג מלובקוביץ' (1829–1852), בתם הבכורה של הנסיך אוגוסט לונגין יוזף מלובקוביץ' (1797–1848), מושל לומברדיה, ואשתו, ברטה, נסיכת שוורצנברג (1807–1883).  היא נפטרה שנתיים לאחר הנישואין. בנם היחיד היה:

* אלפרד השלישי, נסיך וינדיש-גרץ (1851–1927), ראש ממשלת אוסטריה.

קטגוריה:גנרלים אוסטרים
קטגוריה:אבירי מסדר גיזת הזהב
קטגוריה:אוסטרים שנולדו ב-1819
קטגוריה:אוסטרים שנפטרו ב-1876
עונת 2026/2027 בליגה האירופית

**עונת 2026/2027 בליגה האירופית** צפויה להיות העונה ה-56 של טורניר הכדורגל המשני של אירופה בכדורגל שמאורגן על ידי אופ"א, והעונה ה-18 מאז שונה שמה של התחרות מגביע אופ"א לליגה האירופית. 

הזוכה בתואר תשחק נגד זוכת ליגת האלופות בסופר קאפ האירופי ותקבל כרטיס לשלב הליגה של ליגת האלופות בעונת 2027/2028.

הגמר ייערך בדויטשה בנק פארק, פרנקפורט, גרמניה. ב-26 מאי 2027.

## העפלה
78 קבוצות מ-33–53 מתוך 55 ההתאחדויות החברות באופ"א צפויות להשתתף בעונת 2026/2027. (כולן עשויות להשתתף בשלבים השונים מלבד רוסיה שהושעתה מהמפעלים האירופיים לשנת 2026/2027 וליכטנשטיין לה אין ליגה מקומית). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות:

* ליגות המדורגות במקומות 1–12 שולחות 2 נציגות.
* ליגות המדורגות במקומות 13–33 (למעט רוסיה) שולחות נציגה אחת.
* מקום נוסף מוקצה למחזיקת הגביע בקונפרנס ליג.

בנוסף, 32 קבוצות שיודחו החל מסיבוב המוקדמות השני בליגת האלופות של אופ"א 2026/2027 יועברו לשלבים השונים בליגה האירופית, בהתאם לשלב בו הודחו:

* 12 המודחות משלב המוקדמות השני במסלול האלופות.
* 3 המודחות משלב המוקדמות השני במסלול הליגה.
* 6 המודחות משלב המוקדמות השלישי במסלול האלופות.
* 4 המודחות משלב המוקדמות השלישי במסלול הליגה.
* 5 המודחות משלב הפלייאוף במסלול האלופות.
* 2 המודחות משלב הפלייאוף במסלול הליגה.

### דירוג הליגות
הדירוג לעונת 2026/2027 הוא דירוג הליגות לשנת 2025, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2020/2021 עד 2024/2025.

### חלוקת הקבוצות לפי שלב

עקב השעייתה של רוסיה מכל התחרויות האירופיות לעונת 2026/2027 בוצעו השינויים הבאים:

* מחזיקת הגביע בליגה המדורגת 16 (דנמרק) תחל את דרכה בשלב המוקדמות השני במקום בשלב המוקדמות הראשון.

### הקבוצות
בסוגריים המיקום או המפעל ממנו העפילה הקבוצה:

* **ג** - זכייה בגביע המקומי בעונה שעברה.
* **1–6** - מיקום בליגה בעונה שעברה.
* **UCL** - הודחה מליגת האלופות.
* **ECL** - מחזיקת הגביע בקונפרנס ליג.
** **UCL CH PO** - הודחה משלב הפלייאוף במסלול האלופות.
** **UCL LP PO** - הודחה משלב הפלייאוף במסלול הליגה.
** **UCL CH Q3** - הודחה משלב המוקדמות השלישי במסלול האלופות.
** **UCL LP Q3** - הודחה משלב המוקדמות השלישי במסלול הליגה.
** **UCL CH Q2** - הודחה משלב המוקדמות השני במסלול האלופות.
** **UCL LP Q2** - הודחה משלב המוקדמות השני במסלול הליגה.

## ראו גם
* עונת 2026/2027 בליגת האלופות
* עונת 2026/2027 בקונפרנס ליג

## הערות שוליים

קטגוריה:עונות בליגה האירופית
קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:2026 באירופה
עונת 2026/2027 בקונפרנס ליג

[250px|ממוזער|[וודאפון פארק|אצטדיון בשיקטש, איסטנבול, טורקיה. שיארח את משחק הגמר.]]
**עונת 2026/2027 בקונפרנס ליג** צפויה להיות העונה השישית של טורניר הכדורגל השלישי בחשיבותו באירופה, הקונפרנס ליג, המאורגן על ידי אופ"א. 

הזוכה בתואר תקבל כרטיס לשלב הליגה של הליגה האירופית בעונת 2027/2028, אלא אם תסיים את הליגה המקומית שלה במקום המזכה בכרטיס לליגת האלופות.

משחק הגמר ייערך באצטדיון בשיקטש, איסטנבול, שבטורקיה, ב-2 ביוני 2027.

## העפלה
167 מועדונים מ-54 מתוך 55 ההתאחדויות החברות באופ"א (כולן מלבד רוסיה שהושעתה מהתחרויות האירופיות לעונה זו,  צפויים להשתתף בקונפרנס ליג בעונת 2026/2027. דירוג המועדונים מבוסס על דירוג הליגות של אופ"א ומשמש לקביעת מספר המועדונים המשתתפים בטורניר מכל ליגה.
* ליגות המדורגות במקומות 1–12  וכן ליכטנשטיין (לה אין ליגה מקומית) שולחות נציגה אחת.
* ליגות המדורגות במקומות 13–34 (מלבד רוסיה) וליגות המדורגות במקומות 51–55 שולחות שתי נציגות.
* ליגות המדורגות במקומות 35–50 (מלבד ליכטנשטיין) שולחות 3 נציגות.
* נוסף על כך, 15 הקבוצות שיודחו בסיבוב המוקדמות הראשון בליגת האלופות של אופ"א 2026/2027 ו-42 קבוצות שיודחו מסיבובי המוקדמות בליגה האירופית של אופ"א 2026/2027 יועברו לשלבים השונים בקונפרנס ליג.
### דירוג הליגות
הדירוג לעונת 2026/2027 הוא דירוג הליגות לשנת 2025, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2020/2021 עד 2024/2025.

### חלוקת הקבוצות לפי שלב

עקב השעייתה של רוסיה מכל התחרויות האירופיות לעונת 2026/2027 בוצעו השינויים הבאים:
* מחזיקות הגביע בליגות המדורגות 38–44 ( פינלנד,  קזחסטן, איי פארו, מלטה, צפון אירלנד, ליטא, ליכטנשטיין) יחלו את דרכן בשלב המוקדמות השני במקום בשלב המוקדמות הראשון
* כמו כן בעקבות השעייתה של רוסיה גם ממוקדמות ליגת האלופות תהיה מפסידה אחת פחות שתעבור משלב המוקדמות הראשון בליגת האלופות לשלב המוקדמות השני בקונפרנס ליג במסלול האלופות ועל כן קבוצה אחת שתעלה בהגרלה תעבור אוטומטית לשלב המוקדמות השלישי במסלול האלופות מבלי לשחק בשלב המוקדמות השני.

### הקבוצות
בסוגריים המיקום או המפעל ממנו העפילה הקבוצה:
* **ג** - זכייה בגביע מקומי בעונה שעברה.
* **1–7** - מיקום בליגה בעונה שעברה.
* **פ** - זוכת פלייאוף מקומי על השתתפות בקונפרנס ליג
* **UCL** - הודחה מליגת האלופות.
* **UEL** - הודחה מהליגה האירופית.
** **UEL Q1** - הודחה משלב המוקדמות הראשון.
** **UEL Q2** - הודחה משלב המוקדמות השני.
** **UEL Q3** - הודחה משלב המוקדמות השלישי.
** **UEL PO** - הודחה משלב הפלייאוף.
** **UEL CH Q** - הודחה משלב המוקדמות במסלול האלופות.
** **UEL MP Q** - הודחה משלב המוקדמות במסלול הראשי.

## ראו גם
* עונת 2026/2027 בליגת האלופות
* עונת 2026/2027 בליגה האירופית
## הערות שוליים

קטגוריה:עונות בקונפרנס ליג
קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:2026 באירופה
יעקב בכמן

**יעקב בכמן** (באנגלית: **Jakub Bachman**; אפריל 1846, ברדיצ'ב – כ"ה בניסן ה'תרס"ה, 30 באפריל 1905, בודפשט) היה חזן, טנור, ומלחין יהודי שפעל ברחבי אירופה.

## ביוגרפיה
יעקב בכמן נולד בברדיצ'ב, להורים חסידים, ולמד בילדותו בישיבה. את חינוכו המוזיקלי החל כחבר במקהלתו של משה פסטרנק בבית הכנסת המקומי. בגיל שמונה־עשרה בעצת שלמה זולצר התקבל לקונסרבטוריון של פטרבורג, שם למד מוזיקה ושירה אצל אנטון רובינשטיין. בתקופה זו פיתח קול טנור מרשים, והופיע יחד עם רובינשטיין בקונצרטים.

על אף הצלחתו בתחום הקונצרטים, בחר בכמן להתמקד בקריירת חזנות. הוא שימש חזן במספר קהילות, תחילה בברדיצ'ב, רוסטוב וקונסטנטינופול, ולאחר מכן שימש כחזן ראשי בבית הכנסת הרפורמי "טמפל" בלבוב (1868–1884), באודסה (1884–1885), ולבסוף בבודפשט (1885–1905), שם חי ופעל עד מותו.

בכמן הלחין יצירות רבות עבור בתי כנסת. סגנונו המוזיקלי הושפע ממורו רובינשטיין, והוא שילב ביצירותיו אלמנטים מערביים לצד מסורת חזנות יהודית. אוסף יצירותיו הידוע ביותר, "שירת יעקב" ראה אור במוסקבה בשנת 1884.

חיבור ניגוני אבל על מות פרנץ קרל, ארכידוכס אוסטריה, אביו של פרנץ יוזף. היצירה הובאה לפני הקיסר, וב־29 במאי אושרה והתקבלה על ידו, וזכתה לשבחי הוד מלכותו.

ממוזער|שמאל|עטיפת הקובץ "שירת יעקב"

עבודות נוספות שלו היו שמורות בכתב יד בספריית דוד פוטרמן במדינת ניו יורק, שארכיונו מופקד בבית המדרש לרבנים באמריקה.

## פטירתו
ביום האחרון של חג הפסח הפתיע את המתפללים בתפילותיו השמימיות. עם סיום התפילה, בדרכו לביתו, התמוטט לפתע על מפתן דלתו, וביום כ"ה בניסן נפטר.

## לקריאה נוספת
***החזן יעקב באכמן**, בתוך: 
* אליהו זאלודקאווסקי, סקירה על בכמן – "קולטור-טרעגער פון דער ידישער ליטורגיע" (1930) 

## קישורים חיצוניים
*  
* יעקב בכמן, באתר המרכז לחקר המוזיקה היהודית, האוניברסיטה העברית בירושלים 
* יעקב בכמן, באתר הספרייה היהודית המקוונת 
* (נקרולוג)
*הודעת פטירתו ב"דער פרײנד"⁩, 21 מאי 1905⁩ 
*אברהם פרכטנברג, סקירה על בכמן – "תולדות החזנות" (1924) 
*
*

## הערות שוליים

קטגוריה:חזנים
קטגוריה:מלחינים יהודים
קטגוריה:זמרים יהודים
קטגוריה:אנשי חינוך יהודים
קטגוריה:חזנים הונגרים
קטגוריה:מלחיני קטעי חזנות
קטגוריה:בוגרי הקונסרבטוריון של סנקט פטרבורג
קטגוריה:ילידי 1846
קטגוריה:נפטרים ב-1905
הסיפור על האיש הירוק

"**הסיפור על האיש הירוק**" הוא שיר וסיפור קצר מאת יהונתן גפן מתוך האלבום והספר "הכבש השישה עשר". את המנגינה לסיפור, המופיעה באלבום, חיבר יוני רכטר, ששר גם את ההקדמה לסיפור.

הסיפור, כשמו כן הוא, מספר על איש ירוק, החי ב ירוק גם כן, על כל המשתמע מכך. יום אחד נסע האיש הירוק במכוניתו הירוקה וראה על שפת הכביש איש כחול. כשיצא מרכבו ושאל מי הוא, ענה לו האיש הכחול שהוא "מסיפור אחר".

ב-2021 זכה הסיפור לפרודיה במערכון בתוכנית הטלוויזיה "זהו זה!", שנקרא בשם "המתחסן ה-16".

## הערות שוליים

קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי יוני רכטר
עונת 2015 בליגת העל הארגנטינאית

**עונת 2015 בליגת העל הארגנטינאית** הייתה העונה ה-125 של הליגה שמנוהלת על ידי התאחדות הכדורגל הארגנטינאית. העונה כללה תחרות בודדת.

משחקי העונה החלו ב-13 בפברואר 2015 והסתיימו ב-6 בדצמבר 2015. 

לאחר סיום העונה הקודמת אף קבוצה לא יררדה ליגה והסתווספו 10 קבוצות. מספר הקבוצות בליגה גדל ל-30.

העונה הסדירה כללה 30 סיבובים כ"א וכללה סיבוב "דרבי". על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

בוקה ג'וניורס זכתה בתחרות (התואר ה-31 של הקבוצה).

על בסיס טבלת הישגים בעונת 2012/2013, 2013/1014, 2014 ו-2015 נקבעו הקבוצות היורדות - קרוסרו דל נורטה ונואבה צ'יקגו.

העפלה לגביע ליברטדורס 2016 הוענקה על בסיס סיכום תוצאות העונה, סך הכול העפילו 6 קבוצות.

מרקו רובן מרוסאריו סנטראל כבש 21 שערים וזכה בתואר מלך השערים.

פרס כדורגלן השנה בארגנטינה הוענק לליונל מסי מברצלונה () ולמרקו רובן מרוסאריו סנטראל כשחקן ליגת העל.

## טבלת התחרות

## קישורים חיצוניים

* נתונים מפורטים מאתר rsssf
* נתונים מאתר worldfootball
* נתונים מאתר bdfutbol

קטגוריה:תחרויות כדורגל ב-2015
קטגוריה:עונות בליגת העל הארגנטינאית
קטגוריה:2015 באמריקה הדרומית
עונת 2014 בליגת העל הארגנטינאית

**עונת 2014 בליגת העל הארגנטינאית** הייתה העונה ה-124 של הליגה שמנוהלת על ידי התאחדות הכדורגל הארגנטינאית. העונה כללה תחרות בודדת ידוע גם בשם  Torneo de Transición.

משחקי העונה החלו ב-8 באוגוסט 2014 והסתיימו ב-14 בדצמבר 2014. תחילת התחרות נדחתה בכשבוע עקב פטירת נשיא התאחדות הכדורגל הארגנטינאית חוליו גרונדונה ב-30 ביולי.

בהתאם לתוצאות של העונה הקודמת אול בויס, ארחנטינוס ג'וניורס וקולון ירדו ליגה. במקומם עלו באנפילד, דפנסה וחוסטיסיה ואינדפנדיינטה.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

עקב הכוונה להרחיב את הליגה כול הקבוצות הועברו לעונת 2015.

ראסינג קלוב זכתה בתחרות (התואר ה-17 של הקבוצה).

העפלה לגביע ליברטדורס 2015 הוענקה על בסיס סיכום תוצאות העונה, סך הכול העפילו 6 קבוצות.

הורקאן לא שיחקו בליגת העל אך זכו בגביע ארגנטינה ובעקבות כך העפילו לגביע סודאמריקנה.

לוקס פראטו מולס סארספילד, מקסי רודריגס מניואל'ס אולד בויס וסילביו רומרו מלנוס כבשו 11 שערים וזכו בתואר מלך השערים.

פרס כדורגלן השנה בארגנטינה הוענק לאנחל די מריה ממנצ'סטר יונייטד () וללוקאס פראטו מולס סארספילד כשחקן ליגת העל.

## טבלת התחרות

## קישורים חיצוניים

* נתונים מפורטים מאתר rsssf
* נתונים מאתר worldfootball
* נתונים מאתר bdfutbol

קטגוריה:תחרויות כדורגל ב-2014
קטגוריה:עונות בליגת העל הארגנטינאית
קטגוריה:2014 באמריקה הדרומית
משבר הנדל"ן בסין (2020-הווה)

**משבר הנדל"ן הסיני** הוא משבר פיננסי שנוצר עקב חדלות פירעון של ענקית הנדל"ן (בשנת 2018 הייתה חברת הנדל"ן הגדולה בעולם) קבוצת אוורגראנד בשנת 2021. אוורגרנדה, יחד עם יזמי נדל"ן סינים אחרים, חוותה לחץ פיננסי בעקבות בניית יתר ותקנות סיניות שנגרמו בעקבותיהן בנוגע לתקרת החוב של חברות אלו. המשבר התפשט מעבר לאוורגרנדה בשנת 2021 ליזמי נדל"ן גדולים כמו קאנטרי גארדן, קבוצת קאיסה, פנטזיה הולדינגס, סונאק, סיניק הולדינגס ומודרן לנד.

בעקבות שיתוף ויראלי ברשת של מכתב באוגוסט 2021, בו הזהירה החברה את ממשלת גואנגדונג כי היא נמצאת בסיכון לחוות משבר מזומנים, צנחו המניות, מה שהשפיע על השווקים הגלובליים והוביל להאטה בהשקעות זרות בסין. החברה ניסתה ללא הצלחה למכור נכסים כדי לייצר כסף, החמיצה מספר תשלומי חוב, הורדה בדירוג על ידי סוכנויות דירוג בינלאומיות ולבסוף הגיעה לחדלות פירעון של אג"ח בחו"ל בתחילת דצמבר 2021. סוכנות הדירוג פיץ' הכריזה על החברה כ"במצב חדלות פירעון מוגבל".

בתחילת שנות ה-2020, אלפי משקיעים קמעונאיים, כמו גם בנקים, ספקים ומשקיעים זרים היו הלוואות בגובה 2 טריליון יואן (כ-310 מיליארד דולר) שחייבת להם אוורגרנדה לבדה. ב-29 בינואר 2024, בית משפט בהונג קונג הורה על פירוק אוורגרנדה.

## השפעה מתמשכת
כתוצאה מההאטה שנוצרה, שיעור התוצר המקומי הגולמי ירד בכלכלת סין. על פי הערכות בלומברג אקונומיקס, שיעור התוצר המקומי הגולמי ירד לכ-19% מהתמ"ג של סין בשנת 2024, לעומת שיא של 24% בשנת 2018. על פי הלשכה הלאומית לסטטיסטיקה, שיעור הנדל"ן והתעשיות הקשורות לתחום התמ"ג של סין ירד מ-14.45% בשנת 2021 ל-12.94% בשנת 2024, בעוד ששיעור הנדל"ן לבדו ירד מ-7.7% ל-6.27%.

האטה בשוק הנדל"ן בסין הפחיתה את הכנסות הממשל המקומי. בשנת 2022, הכנסות ממכירת קרקעות ירדו ל-6.7 טריליון יואן, ירידה של 23% לעומת 2021. הכנסות אלו היוו 24% מסך הכנסות הממשל המקומי, לעומת 30% בשנה הקודמת. גם המיסים מפיתוח קרקעות ונדל"ן ירדו ב-8%. בסך הכל, ההכנסות המשולבות מקרקעות ירדו מ-37 אחוז ל-31 אחוז מהכנסות הממשל המקומי. בעוד שתקציב הציבור הכללי ראה ירידה קלה של 0.5 אחוז, העברות בין-ממשלתיות מהממשל המרכזי גדלו ב-18 אחוז. בשנת 2023, ההכנסות ממכירת קרקעות ירדו ב-27 אחוז ברבעון הראשון.

קרן המטבע הבינלאומית (IMF) הזהירה מפני ירידה אפשרית בשוק הנדל"ן של סין. בדוח משנת 2024, קבעה קרן המטבע הבינלאומית תחזית צמיחה של 4.8 אחוז לשנה, הנמוכה ב-0.2 נקודות האחוז מהערכתה מיולי. לשנת 2025, הצמיחה צפויה להיות 4.5 אחוז.

קטגוריה:משברים כלכליים
קטגוריה:שנות ה-2020 ברפובליקה העממית של סין
מחוז פוגטלנד

**מחוז פוגטלנד** (בגרמנית: **Vogtlandkreis**) הוא מחוז בדרום מערב מדינת סקסוניה שבגרמניה.

## גאוגרפיה
מחוז פוגטלנד ממוקם בחלק הדרום-מערבי של הרי העפרה, וככזה הוא מאופיין בפני שטח הרריים ויערות. ההר הגבוה ביותר במחוז הוא , המתנשא לגובה של 974 מטרים. הנהר המרכזי הוא  הזורם מצ'כיה דרך גרמניה ונשפך בסופו לנהר זאלה.

## היסטוריה
האזור צורף ל על ידי קונראד השלישי ב. נושאי משרת השלטון מטעם האימפריה נקראו "אדבוקטים" (בלטינית: "advocatus") ובגרמנית "Vögte", ועל שמם נקרא המחוז. במאה ה-14 השתלטה ממלכת בוהמיה על אזורים נרחבים שמשתייכים היום לצ'כיה, גרמניה ואוסטריה, ובהם גם סקסוניה. בשנים 1657 עד 1718 השתייך המחוז לדוכסות סקסוניה-צייץ.

לאחר מלחמת העולם השנייה השתייך האזור לגרמניה המזרחית, כמחוז גבול, הצמוד לגרמניה המערבית.

## ערים ועיירות
במחוז 16 ערים ו-21 עיריות מקומיות. להלן רשימת הערים:

## קישורים חיצוניים

## הערות שוליים

פוגטלנד
פולט (פנינה) פנחסי

קישור=|ממוזער|212x212 פיקסלים|לוחמת הקומנדו פולט קומאר – איור בחוברת "בין גלים", דצמבר 1983.

**פולט (פנינה) קומאר פנחסי** (21 בינואר 1928 – 2 ביולי 2025) הייתה האישה הראשונה והיחידה ששירתה כלוחמת בשייטת בישראל (שלאחר מכן הפכה לשייטת 13), האישה היחידה שעברה בהצלחה הכשרה מלאה בקומנדו הימי.

## ביוגרפיה
פולט קומאר נולדה בינואר 1928 בפולין. בילדותה היגרה משפחתה לצרפת שם התגוררה בעיר ליל. עם פרוץ מלחמת העולם השנייה נשלחה עם אחותה הגדולה ואחיה הקטן למסתור במוסד קתולי לילדים חולי שחפת.

בתום המלחמה שבו לביתם וגילו שאימם נרצחה באושוויץ אך אביהם שרד. בגיל 18 היא חברה לאנשי הפלי"ם והחלה לסייע בתפעול מחנות העקורים שהוקמו בעיר מרסיי. אזרחותה הצרפתית סייעה לה לנוע בחופשיות בין מחנות העקורים, בהם שהתה במשך תשעה חודשים.

ב-1946, טרם קום המדינה, עלתה על אוניית המעפילים "ביריה" בדרך לארץ ישראל. עם הגעת הספינה לנמל חיפה, נעצרה על ידי הבריטים ונשלחה למחנה המעצר בעתלית. היא שוחררה לאחר חודש וחצי והגיעה לקיבוץ שדות ים. בקיבוץ הכירה את יוחאי בן-נון ממנו ביקשה להצטרף לפלי"ם, שם הכירה את יוסף דרור, מחלוצי הקומנדו הימי.

בקיץ 1947 הצטרפה לפלי"ם, הזרוע הצבאית הימית של הפלמ"ח, לקורס משיטי סירות. הקורס הסתיים בטרם עת עם פרוץ מלחמת העצמאות. במהלך מלחמת העצמאות עברה קורס חובשות בצריפין ואז עברה למחנה בת גלים בו שירתה כחובשת. במחנה זה פגשה במקרה את יוסף דרור אשר באותה תקופה הקים את יחידת הצוללים, שהייתה אז כפופה למוסד ומטרתה הייתה פגיעה ברכישת נשק של מדינות ערב. דרור הזמין אותה להצטרף לקורס שהחל בסתיו 1948 והיא הייתה האישה היחידה בין 40 לוחמים גברים. פנחסי הייתה חלק מקורס החבלה הימית הראשון, שבו הוכשרה בחבלה, מודיעין, ימאות, ניווט, קרבות פנים אל פנים ועוד. הצטרפותה ליחידת הצוללים נתקבלה בדחיה על ידי חלק מהגברים. בראיון סיפרה כי העובדה שהגברים בקורס לא אהבו את נוכחותה רק דרבנה אותה להצליח עוד יותר. ראובן פנחסי, שעבר גם הוא את הקורס, הפך לבן זוגה לצלילה. את הקורס סיימו בסתיו 1949 20 בוגרים והיא ביניהם.

היא עזבה את היחידה בסוף 1949 ועברה להתגורר במושב מכמורת יחד עם בעלה שכבר גר במקום. שם היו ממייסדי מכמורת. הם התגוררו במחנה הזמני על החוף במקום שנמצא היום המעגן של מבואות ים ובשנת 1951 עברו לבתי הקבע.

## חיים אישיים
ביחידת הצוללים הכירה את בעלה, ראובן פנחסי, שהיה רב-חובל של הספינה "מבואות ים", ספינת האימונים של בית הספר מבואות ים.

לזוג נולדו ארבעה ילדים, ששירתו כולם בחיל הים. גם נכדיה לוחמים בשייטת 13. נכדה, סרן במיל' תום, הוא מייסד ארגון "דור במילואים", ממובילי המאבק לחוק גיוס שוויוני.

פנינה פנחסי הלכה לעולמה ביולי 2025 בגיל 97, והובאה למנוחות בבית העלמין במושב מכמורת.

## לקריאה נוספת
* מייק אלדר, אשת הצפרדע – פגיעה בגבריות של הצוללים, **שייטת 13 – סיפורו של הקומנדו הימי**. תל אביב: ספרית מעריב, 1993.

## קישורים חיצוניים
* 

## הערות שוליים

קטגוריה:נשים ראשונות במערכת הביטחון
קטגוריה:ישראליות ילידות פולין
קטגוריה:ישראלים ילידי פולין
קטגוריה:מכמורת: אישים
קטגוריה:אישים הקבורים במושבים
קטגוריה:ישראליות שנולדו ב-1928
קטגוריה:ישראלים שנולדו ב-1928
קטגוריה:ישראליות שנפטרו ב-2025
קטגוריה:ישראלים שנפטרו ב-2025
מתאוס קרבאליו

**מתאוס קרבאליו דוס סנטוס** (בפורטוגזית: **Mateus Carvalho dos Santos**; נולד ב-18 במרץ 2002 בטוקורוי שבברזיל) הוא כדורגלן ברזילאי המשחק בעמדת הקשר האחורי בקבוצת ואסקו דה גאמה מליגת העל הברזילאית.

## קריירת מועדונים
מתאוס קרבאליו גדל במחלקות הנוער של VF4, מירמאר ונאוטיקו, ושיחק בקבוצות הבוגרות של אינדפנדנטה דה טוקורוי מהליגות הנמוכות בברזיל ונאוטיקו מליגת המשנה הברזילאית. ב-14 באפריל 2023 הושאל לוואסקו דה גאמה מליגת העל הברזילאית למשך עונת . בתום העונה חתם על חוזה קבוע במועדון.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני ואסקו דה גאמה
קטגוריה:ברזילאים שנולדו ב-2002
אוריינות פוליטית

**אוריינות פוליטית** (באנגלית: **Political literacy**) יכולת אזרחים להבין ולהשתתף באופן מושכל בפוליטיקה. מונח זה חורג מעבר לידע בסיסי על מוסדות שלטון בלבד, אלא כולל הבנה עמוקה יותר של תהליכים פוליטיים, אידאולוגיות, עקרונות דמוקרטיים, ואת הקשר בין מדיניות ציבורית לחיי היומיום של האזרחים. אדם בעל אוריינות פוליטית מפותחת הופך לאזרח פעיל, ביקורתי ומעורב. הוא מסוגל לא רק להצביע בבחירות, אלא גם להבין את ההשלכות של הצבעתו, לבחון את המצעים של המפלגות, ולבקר את פעולות הממשלה. אוריינות פוליטית חיונית לתפקוד תקין של דמוקרטיה, ומחזקת את לגיטימיות המערכת הפוליטית, תוך הגברת אמון האזרחים במוסדות השלטון. מקדמת קבלת החלטות מושכלת, מפחיתה את הסיכון לפגיעה באזרחים או תושבים, פופוליזם ומניפולציות, ומעודדת אחריותיות מצד נבחרי ציבור.

בין אתגרי האוריינות הפוליטית בעידן המודרני והטכנולוגי הן הדיסאינפורמציה והפייק ניוז המשמשים גורמים מדיניים פנים וחוץ מדינתיים כמניפולציית כוח חד וניסיון השפעה על מחשבות, תפיסות ועמדות של אזרחי מדינות שונות. ומכאן מודגשת גם חשיבתה של אוריינות המדיה.

בין המושגי האוריינות הפוליטית החשובים בימינו נמנים: גאופוליטיקה, זכויות אדם, אמנה חברתית, ריבונות, עצמאות, חוקה, ייצוגיות, הגדרה עצמית, קולוניאליזם, אוריינטליזם, פונדמנטליזם, קיצוניות ורדיקליזם, דמוקרטיה, אקטיביזם, פופוליזם, לאומיות, רב תרבותיות, שנאת זרים, צדק גלובלי, שוויון זכויות, זכויות מיעוטים, סחר חופשי, הגירה, פליט, אפליה וחינוך לאוריינות.

## מהות האוריינות הפוליטית
אוריינות פוליטית מורכבת ממספר ממדים מרכזיים:
* **ידע פוליטי**: כולל הכרת המבנה השלטוני במדינה (הרשות המבצעת, המחוקקת והשופטת), הבנת תפקידי המוסדות השונים (כמו הכנסת, הממשלה, ובית המשפט העליון), וידע על המערכת הפוליטית הפנימית (מפלגות, אידאולוגיות, ותהליך החקיקה) והחיצונית (האומות המאוחדות; יעדים לפיתוח בר קיימא, אזור סחר חופשי, פדרציה).
* **חשיבה ביקורתית**: חשיבה ביקורתית היא היכולת לבחון טענות וטיעונים פוליטיים באופן אובייקטיבי תוך בחינת מקורות מידע, זיהוי הטיה (bias), והסקת מסקנות מבוססות ראיות, ולא על בסיס רגש או דעה קדומה.
* **מיומנויות השתתפות**: פרקטית השתתפות פעילה, הכוללת: הצבעה בבחירות, פעולה וחתירה להשפעה על מדיניות, ומעורבות אזרחית כמו השתתפות בחברות בוועדים, או יוזמות מקומיות.
* **ערכים ועמדות**: מרכיב זה מתייחס להבנת ערכים פוליטיים כמו חירות, שוויון, וצדק חברתי. כולל גם את היכולת להשוות בין אידאולוגיות שונות ולהבין את השפעתן על מדיניות המפלגות.

## ראו גם
* קואליציה
* אופוזיציה
* מתנגדי שלטון
* המלחמה הקרה
* ניצול כלכלי בעבודה
* אוריינות

## הערות שוליים

קטגוריה:אוריינות
קטגוריה:פוליטיקה
קטגוריה:מדע המדינה
הגדת סינסינטי הראשונה

[שמאל|ממוזער|250px|[ארבעה בנים|הבן הרשע מתוך הגדת סינסינטי הראשונה]]
[שמאל|ממוזער|250px|חיפוש [חמץ בערב שלפני ערב פסח, בו גבר מטאטא פירורי לחם מארון אל קערה באמצעות נוצה]]

**הגדת סינסינטי הראשונה** (באנגלית: **First Cincinnati Haggadah**) היא הגדה של פסח מאויירת בנוסח אשכנזי, שנוצרה בדרום גרמניה בסביבות השנים 1480-1490. כתב היד נחשב לדוגמה טיפוסית של הגדות מאויירות אשכנזיות, ומשלב טקסט ואיורים עשירים. ההגדה נמצאת בהיברו יוניון קולג' שבסינסינטי, ארצות הברית ומספרה שם Ms. 444.

## תיאור
כתב היד עשוי קלף, 69 דפים בגודל 13⅜ × 9⅞ אינץ' (33.8 × 25 ס"מ), בכתב ריבועי אשכנזי, תשע שורות בעמוד. כולל לוחות אותיות ראשיות ולוחות מילים ראשונות, איורים טקסטואליים בגבולות ובתוך הלוחות, וכל עמוד ממוסגר במסגרת מעוטרת רחבה.

בדפים 68–69 נכתב: "אני, מאיר הסופר, בנו של ישראל יפה הסופר (יהי מנוחתו נכונה) מהיידלברג, כתבתי עבודה זו כאות הוקרה לר' אֶמס-חן, הלוי, משִיפְפֶּמְרוּל בנו של אהרן הלוי".

ההגדה כוללת לוחות אותיות ראשיות ולוחות מילים ראשונות בחלוקות המרכזיות, וכן איורי שוליים רבים. האיורים מציגים את ההכנות לערב פסח, סצנות טקסיות מסדר פסח, איורים מילוליים לטקסט, סצנות מקראיות ואסכטולוגיות. סגנונה האמנותי מזוהה עם הסגנון הגרמני-איטלקי של דרום גרמניה בסוף המאה ה-15: דמויות גוצות בעלות הבעות ידידותיות, קפלי בגד כבדים, ריהוט מפורט, ועיצובי נוף תלת-ממדיים בסגנון בימתי.

מבחינה איקונוגרפית היא דומה להגדת לונדון של יואל בן שמעון (המאה ה-15, המוזיאון הבריטי), אך סגנונית היא גרמנית מובהקת. תיארוך כתב היד שנוי במחלוקת מאז 1927, כאשר ב. איטלינר הציע את שנת 1400, ואילו א. מאייר הציע טווח בין 1420 ל-1430. ב-1940 קבע פ' לנדסברגר כי הסופר היה מאיר בן ישראל יפה מהיידלברג, בנו של ישראל בן מאיר - סופר הגדת דרמשטאדט (בערך 1430) - והציע תיארוך מאוחר יותר, בין 1480 ל-1490.

נותרה פתוחה השאלה האם מאיר בן ישראל יפה שימש גם כאמן ההגדה, והאם רצועות הצבע שממסגרות את הדפים הן מקוריות או נוספו במאה ה-16. הסופר נודע גם כספר אומן וכאומן בעיבוד עור, ושמו מופיע על חומש שכרך עבור מועצת העיר נירנברג בשנת 1468.

## מקור הבעלות
* 1559 (בדף 69 -מופיע במגן) – ההגדה הייתה בבעלות טאובליין, בתו של הרב יצחק; שמה מאויר באמצעות יונת קטנה.
* 1560 (בפינה השמאלית התחתונה בהגדה) – מאדאם לאה, בת הרב משה, העניקה את כתב היד לבעלה, אברהם, בנו של יעקב המנוח, מהורבן .
* 1689 – בבעלות אליעזר בן משה, מיינץ קנשטאט.

## קישורים חיצוניים
* תמונות דפי ההגדה באתר The Bezalel Narkiss Index of Jewish Art
* THE CINCINNATI HAGGADAH AND ITS DECORATOR, פרנץ לנדסברגר, היברו יוניון קולג'

## הערות שוליים

קטגוריה:כתבי יד עבריים מאוירים
סינסינטי הראשונה
קטגוריה:ספרי המאה ה-15
קטגוריה:היברו יוניון קולג'
מיכאיל פטרוביץ' סידקו

**מיכאיל פטרוביץ' סידקו** (ברוסית: **Сидько, Михаил Петрович**; נולד ב-1936 בקייב) הוא מהנדס כימי, ממציא וחדשן מהרפובליקה הסובייטית הסוציאליסטית האוקראינית, הניצול האחרון מטבח באבי יאר.

## ביוגרפיה
משפחתו הייתה אמורה להתפנות ברכבת מזרחה, אך אחיו גרישה ירדה מהרכבת כדי לשחרר את יוני המשפחה שהיו בשובך. האם ברטה הורידה את שלושת ילדיה האחרים מהרכבת כדי לחפש אותו. האב היה במקום אחר ברכבת ונותר עליה.

ב-28 בספטמבר 1941, 2,000 עלונים חולקו בקייב, באוקראינית ובגרמנית: "כל יהודי העיר קייב וסביבתה צריכים להתייצב ביום שני, 29 בספטמבר 1941, עד השעה 8 בבוקר, בפינת הרחובות מלניקובסקיה ודגטיארניה (ליד בית הקברות). קחו אתכם את המסמכים שלכם, חפצי ערך, בגדים חמים ותחתונים. אלה שלא יצייתו לפקודה זו יירו".

שכנים שכנעו את אמו של סידקו לא ללכת למקום ההתכנסות, מכיוון שבעלה וילדיה היו אוקראינים. המשפחה נשארה בבית.

ב-30 בספטמבר, עוזרת הבית לושקה הודיעה לגרמנים כי המשפחה יהודיה ואינה מצייתת לפקודות שהוצאו ב-28 בספטמבר. המשפחה נשלחה לבאבי יאר והצטרפה לשיירת יהודים בראשות קצין גרמני ושוטר. השוטר משך מהשיירה את מיכאיל, אחיו וכמה ילדים. הוא ירה והרג שני גברים. שאר האנשים בשיירה נמלטו.

שבוע לאחר מכן, עוזרת הבית לושקה מסרה שוב את המשפחה לגסטפו. שכנם, איוון פולקסדויטש, היה המתורגמן של הגסטפו. הוא סיפר לגרמנים שמיכאיל ואחיו הם אוקראינים, והם שוחררו.

מאוחר יותר, שכנה התיישבה איתם - סופיה קריבורוט-בקלנובה עם בתה גלינה. במהלך הפשיטות, סופיה קונדרטייבנה אמרה שמיכאיל ואחיו הם ילדיה. בשנת 2004 הוענק תואר חסידת אומות העולם לגלינה אליזרובנה ולסופיה קריבורוט-בקלנובה (לאחר מותה).

מיכאיל ואחיו גנבו פחם בתחנת הרכבת, נתפסו והגיעו למחנה סירץ, שם נערכו בהם ניסויים רפואיים: רגליהם הוקפאו, הם נחשפו לקרציות דלקת המוח וקיבלו זריקות. בחורף 1942–1943 גרישה נמלט ובשנת 1943 חילץ את מיכאיל.

לאחר המלחמה מיכאיל סידקו השלים את לימודיו בבית הספר, ומגיל 13 עבד כסנדלר, שירת בצבא והתיישב בצ'רקאסי, שם עבד במפעל כימי. לאחר פרישתו עלה לישראל בשנת 2000.

## קישורים חיצוניים

* ראיון עם מיכאיל סידקו (וידאו באתר יוטיוב)

## הערות שוליים

קטגוריה:ניצולי השואה: אוקראינה
קטגוריה:השורדים החיים האחרונים
קטגוריה:שואת יהודי אוקראינה
קטגוריה:דפים עם תרגומים שלא נסקרו
קטגוריה:מהנדסים אוקראינים
קטגוריה:ילידי 1936
חי (אלבום של אברהם טל)

**"חי"** הוא אלבום האולפן החמישי של הזמר אברהם טל שיצא בתאריך 12 באוגוסט 2025, אלבום כולל 9 שירים ממנו יצאו כסינגלים מקדימים השירים: "טוב לי שאת כאן" ו"ישתבח".

## רקע וסגנון מוזיקלי
האלבום נוצר על רקע שינויים אישיים משמעותיים בחייו של טל, שכללו פרידה, תקופה של בדידות, ולאחר מכן נישואים והקמת משפחה חדשה. תהליכים אלו, יחד עם המציאות הישראלית המורכבת, משתקפים בשירי האלבום. טל תיאר את האלבום כ"שונה מכל מה שיצר בעבר במילים, בסאונד ובשירה". ביצירה השתתפו יוצרים בולטים כמו אבי אוחיון, פאר טסי, נועם חורב, טליסמאן, איתן דרמון ושלום מיכאלשווילי.

## רשימת שירים

## קישורים חיצוניים

## הערות שוליים

קטגוריה:אלבומי אברהם טל
קטגוריה:אלבומים בעברית
Smoochies

***Smoochies*** הוא אלבום האולפן השני של הזמרת-יוצרת האמריקאית אשניקו. הוא יצא לאור ב-17 באוקטובר 2025, על ידי חברות התקליטים פרלופון ווורנר מיוזיק גרופ.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת וורנר רקורדס
קטגוריה:אלבומי חברת פרלופון
הקוף (סיפור קצר)

**הקוף** (באנגלית: **The Monkey**) הוא סיפור אימה קצר משנת 1980 מאת סטיבן קינג המציג צעצוע קוף עם מצלתיים מקולל. סיפור פורסם לראשונה כספרון שנכללה במהדורה של מגזין ''גלריה''

 בשנת 1980. הוא שונה באופן משמעותי ופורסם באוסף של קינג *[[Skeleton Crew]]*  בשנת 1985.

"הקוף" היה מועמד לפרס הפנטזיה הבריטי  לסיפור הקצר הטוב ביותר בשנת 1982 ולפרס סיפורת האימה הטובה ביותר באותה תקופה.

## עלילה
"הקוף" עוקב אחר האל שלבורן, אדם שנרדף במשך חייו על ידי צעצוע קוף מקולל שגורם למוות. הסיפור מתחיל כאשר בנו של האל, פיטי, מגלה את הקוף בקופסה בזמן שהוא חוקר את עליית הגג של בית ילדותו של האל. האל מגיב באימה, ונזכר בחוויות הילדות שלו עם הצעצוע.

בפלאשבקים, האל נזכר שמצא את הקוף בין חפציו של אביו בארון אחסון. כילד, האל הבחין בדפוס מטריד: בכל פעם שהקוף מחא את מצילותיו, מישהו שהוא או משפחתו הכירו, מת. אירועים אלה כללו את מות השמרטפית שלו ושל אחיו בירייה, או דריסה של חבר של אחיו, מות אמו, נפילתו הקטלנית של חבר ילדותו של האל, מבית עץ, מות הכלבה של דודו בצורה מחרידה, ומותו של החתול של דודתו אידה, שנדרס על ידי מכונית. האל הצעיר האמין שהקוף מקולל, והשליך אותו לבאר יבשה ליד ביתו.

עשרות שנים לאחר מכן, הקוף צץ מחדש באופן בלתי מוסבר. הופעתו המחודשת מטרידה את האל, שחושש לביטחון משפחתו. נחושים להשמיד את הצעצוע, האל ופיטי הולכים לאגם קריסטל עם הקוף בתיק טיסה עם אבנים. האל חותר לחלק העמוק ביותר של אגם קריסטל, שם הוא זורק את התיק למים. כשהתיק שוקע, האל שומע את הצליל העמים של מחיאות המצילתיים של הקוף. במהלך הסילוק של הבובה, הסירה מתחילה להתפרק, אך האל מצליח לשחות לחוף בבטחה אל פיטי. הסיפור מסתיים בגזיר עיתון המראה שמאות דגים באגם מתו מסיבה לא ברורה.

## עיבודים
בשנת 2022 הופק עיבוד רשמי של הסיפור תחת תנאי חוזה King's Dollar Baby. הסרט הקצר בן השעה, שנכתב ובוים על ידי יוצר הקולנוע ספנסר שרי וצולם באזור הבירה של מדינת ניו יורק, הוקרן לראשונה במאי 2023.

במאי 2023 הוכרז כי אוסגוד פרקינס יכתוב ויביים עיבוד באורך מלא עם תיאו ג'יימס בכיכובו של הסרט. ג'יימס וואן הפיק את הסרט באמצעות הבאנר שלו Atomic Monster. יצא לאקרנים בארצות הברית ב-21 בפברואר 2025.

## ראו גם
*כף הקוף
*הקוף (סרט)

## הערות שוליים

קטגוריה:ספרי סטיבן קינג
קטגוריה:סטיבן קינג
קטגוריה:סיפורים קצרים
קטגוריה:ספרי אימה
קטגוריה:ספרים שעובדו לסרטים